**PREGUNTES FREQÜENTS: SETMANA CULTURAL 2023? QUÈ ÉS AIXÒ?**

El curs passat va tornar la SETMANA CULTURAL després de 3 anys de sequera obligada i aquest 2023 tornem a posar-la en marxa.

**QUÈ ÉS LA SETMANA CULTURAL?**

La Setmana Cultural és un període en què, a més de les classes, es fan diferents activitats com ara tallers, actuacions, exposicions, concursos, xerrades i moltes altres. També tenim els concursos literaris (i algun no literari) de Sant Jordi, parades de llibres i tot el relacionat amb la festa del llibre.

**QUAN ES FA LA SETMANA CULTURAL?**

Pels volts de Sant Jordi. L’acte de lliurament de premis dels diferents concursos de la Setmana Cultural es farà l’últim dia dins l’acte que es celebrarà al Casal.

**QUÈ ES FA A L’ACTE DEL CASAL?**

Lliurament de premis literaris, actuacions, reconeixements a la tasca de l’alumnat, música i alguna cosa inesperada. Es celebrarà al Casal de Vilafranca.

**QUI POT PARTICIPAR-HI?**

Tot l’alumnat del centre. I el professorat també! I el PAS, també!

**COM PODEM PARTICIPAR-HI?**

Podeu fer-ho de moltes maneres:

* Com a **reporteres o reporters** fotogràfics i videogràfics
* **Aportant idees** per tallers i diferents activitats per fer al llarg de la setmana
* Com a tècnics o ajudants de les activitats a l’institut o a l’acte del Casal
* Com a presentadors i guionistes de les activitats o de l’acte del Casal
* Com a artistes a qualsevol de les activitats artístiques de la Setmana o a l’acte del Casal
* Ajudant els vostres companys i companyes
* Com a públic, gaudint d’aquesta setmana tan especial
* Participant a les reunions per organitzar la Setmana Cultural (s’anunciaran en el seu moment)
* Com el que vosaltres creieu que pot ser útil al centre

**GRÀCIES A TOTHOM!**